इस सॉफ्टवेयर का नाम है जिम्ब्रा डेस्कटॉप और आप zimbra.com से इसे मुफ्त में डाउनलोड कर सकते हैं। इसमें आप जीमेल, याहू, एओएल, हॉटमेल के अलावा पीओपी ई-मेल अकाउंट्स को भी शामिल कर सकते हैं। यही नहीं, आप एक ही जिम्ब्रा में एक साथ कई सारे ई-मेल अकाउंट एड कर सकते हैं। इसके तहत जैसे ही आप इंटरनेट से अपने कंप्यूटर को कनेक्ट करेंगे, सभी ई-मेल अकाउंट्स में जो भी नई मेल आई होंगी, यह सॉफ्टवेयर उन्हें अपने आप डाउनलोड कर लेगा।